Lav et referat af nedenstående tekst:

Tekst:
Kalenderens første sommerdag i 2021 ligger kun få dage ude i fremtiden, og selvom sommervarmen endnu ikke har meldt sin ankomst, så er det nok ikke en tur på kælkebakken, de fleste har planer om at arrangere i den kommende tid. Men i Dronninglund kan det faktisk godt lade sig gøre at hoppe på bobslæden eller tallerkenkælken og kure en tur ned ad bakke. Dronninglund Kunstcenter har nemlig lavet det, de betegner som Danmarks første alpine kunstcenter, og det omfatter en kunstig kælkebakke, som elever fra Agersted Friskole og Dronninglund Efterskole har været med til at anlægge. - Planen er, at vi gerne vil lokke de unge til at se lidt mere kunst, og også prøve at lære dem at lave kunst. Når de er færdige med at lege på kælkebakken, så skal de lave en stor portal, som man går igennem, inden man tager kælketuren, siger Stinne Teglhus, der er leder af Dronninglund Kunstcenter. Idéen til den kunstige kælkebakke opstod sidste vinter, hvor der blev kælket på de sneklædte bakker ved Dronninglund Kunstcenter. Sneen er for længst smeltet, så derfor er kælkebakken, som blev indviet tirsdag, anlagt med kunstgræs.

Referat:
En ny kælkebakke, der kan bruges hele året, blev tirsdag indviet i Dronninglund.